איזמרגדה

אזמרגדה היא יצורה קסומה המתגוררת בארץ קסם. היא האחראית על יצור אבקת הקסם ועל אימון השימוש באבקה.

תיאור הבית
ביתה של איזמרגדה מתואר כמחילה עם דלת עץ כהה. היא גרה סמוך למפעל לייצור אבקת הקסם.

המחילה צרה וחשוכה ומוארת בעששיות.

מראה
לאיזמרגדה יש עור כחלחל וארבעה זוגות ידיים, שיער ארוך ולבן כשלג, עיניים סגולות עמוקות וחיוך קסום ומרגיע.

בעיני ווינטר, מגי ואדוארד, היא נראית משונה ומעט מפחיד. היא יודעת שיש לה מראה מוזר, אך מתארת אותו כנוח.

בארץ קסם
איזמרגדה מוזכרת לראשונה בספר השני של ווינטר בלו: טווי החלומות, ובו היא מלמדת את ווינטר, מגי ואדוארד איך להשתמש באבקת הקסם שלהם.

בשיעור הראשון שלה עם ווינטר, מגי ואדוארד היא מגישה להם מיץ גזר ואוסרת עליהם להשתמש באבקה לצרכים אישיים. היא מראה להם כיצד היא הופכת את פרחי הפטוניות האדומים שלה לסגולים. לאחר מכן היא נתנה לילדים לנסות בתורות להפוך את העלים לצהובים. ווינטר הצליחה, לאחר מאמץ רב, לגרום לנקודות כתומות להופיע ולהעלם לסירוגין על חמישה עלים. אדוארד הצליח גם הוא לאחר מאמץ להפוך חלק מהעלים לצהובים בקצה, אך תוך רגע הם חזרו לצבעם הרגיל. מגי לא הצליחה לגרום לעלים להצהיב, ובמקום זה גרמה לשיח הפטוניה להניב שני אפרסקים כתומים ובשלים. כשאיזמרגדה שואלת אותם אם יצא להם כבר להשתמש באבקה, ווינטר מספרת על מה שקרה לאפצ'י, החתול שלה, שהפך בטעות לפרה מדברת. איזמרגדה צוחקת ואומרת שזהו אחד הסיפורים המשעשעים ביותר ששמעה, יחד עם סיפור מוכר אחר בארץ קסם על ביצת טווס שהפכה למעיל גשם. איזמרגדה אומרת לה שיקח זמן עד שווינטר תוכל להחזיר את אפצ'י לקדמותו, ונותנת לה ולמגי ואדוארד שקיקים מלאי אבקת קסם שמיועדת לאימונים כדי שיוכלו להתאמן על חפצים.

באימון השני שלהם איזמרגדה שואלת אם הם ניסו להתאמן. ווינטר מודה שהתאמנה וסיימה את האבקה שלה. איזמרגדה מופתעת מכך כי האבקשה שנתנה לה היתה אמורה להספיק לשבוע, אבל היא ממלאת עבורה את השקיק בעוד אבקת אימונים בכל מקרה. באימון הזה שלושתם הצליחו לשנות את צבע הפטוניות. ווינטר הצליחה להפוך את הפרחים לכתומים, אדוארד הצליח להפוך את העלים לצהובים ומגי הצליחה להפוך את ניצניו לכחולים. לרוע המזל, כתוצאה מכל הניסיונות עציץ הפטוניות מת, וכל עליו ופרחיו נבלו ונשרו.

השלושה החליטו להשיג לאיזמרגדה עציץ פטוניות חדש. הם נעזרו בלואי הגמדון והשאירו ליד ביתה של איזמרגדה שיח פטוניות בעל פרחים קטנים ורודים, שעל אחד העלים שלו נכתב בגיר התנצלות על כך שהרסו את העציץ הקודם שלה.

באחד האימונים איזמרגדה נתנה להם לנסות לגרום לצלחות הכחולות שלה לעופף. ווינטר הצליחה לעשות זאת, אך שברה שלוש צלחות אחרות בניסיון.